Litus Lux-fyrlyktene er utviklet av Kystverket som den nye generasjonens fyrlykt. Foruten å være Kystverkets primære sektorlykt, kan den utstyres med fasadebelysning (indirekte belysning) om nødvendig, og kan også benyttes til ytterkantsmarkering i seilingskorridor. Fyrlykten er en solcelledrevet sektorlykt bygget i et komposittmateriale som er bortimot vedlikeholdsfritt. Lykta er en sekskantet konstruksjon som visuelt oppfattes tilnærmet identisk med eldre fyrlykter.